Document ID: 32009L0051

KOMISJONI DIREKTIIV 2009/51/EÜ,
25. mai 2009,
millega muudetakse nõukogu direktiivi 91/414/EMÜ seoses toimeaine nikosulfurooni spetsifikatsiooniga
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 teise lõigu teist taanet,
ning arvestades järgmist:
(1)
Pärast läbivaatamist, milles referentliikmesriigiks oli Ühendkuningriik, lisati komisjoni direktiiviga 2008/40/EÜ (2) toimeaine nikosulfuroon direktiivi 91/414/EMÜ I lisasse. Direktiivi 2008/40/EÜ kohaselt on nikosulfurooni minimaalne puhtusaste 930 g/kg. See tase määrati kindlaks teavitaja esitatud spetsifikatsiooni põhjal.
(2)
Üldiselt on tavaks, et puhtuse miinimumnormid põhinevad ÜRO Toitlus- ja Põllumajandusorganisatsiooni (Food and Agriculture Organisation, edaspidi „FAO”) väljatöötatud spetsifikatsioonidel puhtusastme ja toimeainetes sisalduvate lisandite kohta. FAO spetsifikatsioonis (3) on nikosulfurooni minimaalne puhtusaste 910 g/kg. Kõnealune spetsifikatsioon on lisatud hindamisaruandele, mille kohta on esitanud eksperthinnangud liikmesriigid ja Euroopa Toiduohutusamet ning mis edastati komisjonile 29. novembril 2007. aastal Euroopa Toiduohutusameti teadusliku aruandena (4). Kuigi ühendusel on õigus kehtestada oma piirnormid inimeste ja loomade tervise ning keskkonna kaitseks, on üldlevinud praktika, et kasutatakse FAO määratletud norme. Et teised tootjad saaksid oma toodete turustamisel järgida FAO määratletud norme, on vaja neid spetsifikatsioone vastavalt kohandada.
(3)
Seetõttu on põhjendatud muuta nikosulfurooni minimaalset puhtusastet.
(4)
Kuna direktiivi 2008/40/EÜ artiklis 2 on nõutud, et liikmesriigid kohaldavad selle direktiivi sätteid alates 1. juulist 2009, tuleks ka nikosulfurooni muudetud spetsifikatsiooni kohaldada alates sellest kuupäevast, ilma et see piiraks muid direktiivi 2008/40/EÜ artiklis 3 sätestatud tähtaegu. Sellest tulenevalt tuleks käesolev direktiiv jõustada võimalikult kiiresti.
(5)
Seega on asjakohane direktiivi 91/414/EMÜ vastavalt muuta.
(6)
Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 91/414/EMÜ I lisa 176. rea (nikosulfuroon) 4. tulbas (puhtusaste) asendatakse tekst „930 g/kg” tekstiga „910 g/kg”.
Artikkel 2
Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2009. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Liikmesriigid kohaldavad kõnealuseid norme alates 1. juulist 2009.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 3
Käesolev direktiiv jõustub selle Euroopa Liidu Teatajas avaldamise päeval.
Artikkel 4
Käesolev direktiiv on adresseeritud liikmesriikidele.
Brüssel, 25. mai 2009

Labels: 7
3
6